ประกาศคณะกรรมการกลางว่าด้วยราคาสินค้าและบริการประกาศคณะกรรมการกลางว่าด้วยราคาสินค้าและบริการฉบับที่ ๒๗ พ.ศ. ๒๕๕๙เรื่อง การแจ้งต้นทุนราคาและรายละเอียดเกี่ยวกับผ้าอนามัย[๑] ตามที่คณะกรรมการกลางว่าด้วยราคาสินค้าและบริการได้ยกเลิกประกาศคณะกรรมการกลางว่าด้วยราคาสินค้าและบริการ เรื่อง การกำหนดสินค้าและบริการควบคุมปี ๒๕๕๘ ลงวันที่ ๒๒ มกราคม พ.ศ. ๒๕๕๘จึงทำให้ประกาศคณะกรรมการกลางว่าด้วยราคาสินค้าและบริการ เรื่อง การแจ้งต้นทุน ราคาและรายละเอียดเกี่ยวกับผ้าอนามัย ปี ๒๕๕๘ ลงวันที่ ๒๖ มกราคม พ.ศ. ๒๕๕๘สิ้นผลใช้บังคับ ประกอบกับคณะกรรมการกลางว่าด้วยราคาสินค้าและบริการได้พิจารณาทบทวนการใช้อำนาจกำหนดมาตรการดังกล่าวแล้วเห็นควรคงมาตรการให้ผู้ประกอบธุรกิจแจ้งต้นทุนราคาและรายละเอียดเกี่ยวกับผ้าอนามัยต่อไป เพื่อให้ราคาเป็นธรรมป้องกันการกักตุนและการฉวยโอกาสเอารัดเอาเปรียบผู้บริโภคอาศัยอำนาจตามความในมาตรา๙ (๒) (๓) มาตรา ๒๕ (๓) (๔) (๕) และมาตรา ๒๖ วรรคหนึ่ง แห่งพระราชบัญญัติว่าด้วยราคาสินค้าและบริการพ.ศ. ๒๕๔๒ คณะกรรมการกลางว่าด้วยราคาสินค้าและบริการ จึงออกประกาศ ดังต่อไปนี้ข้อ๑ ประกาศฉบับนี้ให้ใช้บังคับในทุกท้องที่ทั่วราชอาณาจักรเป็นระยะเวลาหนึ่งปีตั้งแต่วันถัดจากวันประกาศเป็นต้นไปข้อ๒ ให้ผู้ผลิต ผู้ว่าจ้างผลิตผู้นำเข้ามาในราชอาณาจักรเพื่อจำหน่ายผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรผ้าอนามัยชนิดที่ใช้ภายนอกแจ้งชื่อ ชื่อทางการค้า ต้นทุนการผลิต ต้นทุนการนำเข้าในราชอาณาจักร ต้นทุนการจำหน่ายค่าใช้จ่าย ราคาจำหน่าย ราคาซื้อ ส่วนลดในการจำหน่ายแผนการจำหน่ายและวิธีการจำหน่ายเกี่ยวกับการชำระเงินการส่งเสริมการจำหน่ายและปริมาณการบรรจุที่เป็นอยู่ในวันที่ประกาศฉบับนี้ใช้บังคับภายในสามสิบวันตั้งแต่วันที่ประกาศฉบับนี้ใช้บังคับให้ผู้ผลิตผู้ว่าจ้างผลิต ผู้นำเข้ามาในราชอาณาจักรเพื่อจำหน่ายผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรผ้าอนามัยชนิดที่ใช้ภายนอกที่ดำเนินกิจการภายหลังวันที่ประกาศฉบับนี้ใช้บังคับแจ้งข้อมูลตามวรรคหนึ่งล่วงหน้าเป็นเวลาไม่น้อยกว่าสิบห้าวันก่อนนำสินค้าออกจำหน่ายกรณีผู้ผลิตผู้ว่าจ้างผลิต ผู้นำเข้ามาในราชอาณาจักรเพื่อจำหน่ายผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรผ้าอนามัยชนิดที่ใช้ภายนอกได้แจ้งข้อมูลตามประกาศคณะกรรมการกลางว่าด้วยราคาสินค้าและบริการ เรื่องการแจ้งต้นทุน ราคาและรายละเอียดเกี่ยวกับผ้าอนามัย ปี ๒๕๕๘ ลงวันที่ ๒๖ มกราคมพ.ศ. ๒๕๕๘ แล้ว ให้ถือเป็นการแจ้งข้อมูลตามวรรคหนึ่งแห่งประกาศฉบับนี้ข้อ๓ กรณีที่ประสงค์จะจำหน่ายผ้าอนามัยในลักษณะที่แตกต่างจากรายการตามที่ได้แจ้งไว้หรือจำหน่ายในราคาสูงกว่าที่แจ้งไว้แล้วตามข้อ ๒ ให้แจ้งการเปลี่ยนแปลงดังกล่าวให้ทราบล่วงหน้าไม่น้อยกว่าสิบห้าวันกรณีผู้ผลิตผู้ว่าจ้างผลิต ผู้นำเข้ามาในราชอาณาจักรเพื่อจำหน่ายผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรผ้าอนามัยได้ยื่นแจ้งการจำหน่ายผ้าอนามัย ในลักษณะที่แตกต่างไปจากรายการตามที่ได้แจ้งไว้หรือจำหน่ายในราคาสูงกว่าราคาที่ได้แจ้งไว้ตามประกาศคณะกรรมการกลางว่าด้วยราคาสินค้าและบริการ เรื่อง การแจ้งต้นทุนราคาและรายละเอียดเกี่ยวกับผ้าอนามัย ปี ๒๕๕๘ ลงวันที่ ๒๖ มกราคม พ.ศ. ๒๕๕๘ แล้วให้ถือเป็นการแจ้งเปลี่ยนแปลงรายการหรือราคาตามวรรคหนึ่งแต่จะเปลี่ยนแปลงรายการหรือราคาสูงขึ้นได้เมื่อพ้นกำหนดสิบห้าวัน ตั้งแต่วันที่ประกาศฉบับนี้ใช้บังคับข้อ๔ การแจ้งตามข้อ ๒ หรือข้อ ๓ให้ยื่นต่อเลขาธิการตามแบบที่เลขาธิการกำหนด ณสำนักงานคณะกรรมการกลางว่าด้วยราคาสินค้าและบริการ กรมการค้าภายใน กระทรวงพาณิชย์การแจ้งตามวรรคหนึ่งจะแจ้งโดยทางไปรษณีย์ลงทะเบียนตอบรับ ทางโทรสารหรือทางข้อมูลอิเล็กทรอนิกส์ก็ได้โดยให้ถือวันที่ได้ประทับตราประจำวัน ณที่ทำการไปรษณีย์ต้นทางเป็นวันแจ้งในกรณีที่แจ้งทางโทรสารจะถือวันที่ได้รับโทรสารเป็นวันแสดงเจตนาในการแจ้งในกรณีการแจ้งทางข้อมูลอิเล็กทรอนิกส์ให้ถือวันที่ข้อมูลอิเล็กทรอนิกส์ได้เข้าสู่ระบบข้อมูลของสำนักงานคณะกรรมการกลางว่าด้วยราคาสินค้าและบริการกรมการค้าภายใน กระทรวงพาณิชย์ เป็นวันแสดงเจตนาในการแจ้งการแจ้งทางโทรสารตามวรรคสองจะสมบูรณ์ก็ต่อเมื่อผู้ผลิตผู้ว่าจ้างผลิต ผู้นำเข้ามาในราชอาณาจักรเพื่อจำหน่ายผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรได้ส่งต้นฉบับให้เลขาธิการแล้วให้ผู้ผลิตผู้ว่าจ้างผลิต ผู้นำเข้ามาในราชอาณาจักรเพื่อจำหน่ายผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรที่ประสงค์จะแจ้งทางข้อมูลอิเล็กทรอนิกส์ลงนามในบันทึกแสดงความตกลงในการแจ้งทางข้อมูลอิเล็กทรอนิกส์ตามหลักเกณฑ์และวิธีการที่เลขาธิการกำหนดข้อ๕ เมื่อผู้ผลิต ผู้ว่าจ้างผลิตผู้นำเข้ามาในราชอาณาจักรเพื่อจำหน่าย ผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรร้องขอต่อเลขาธิการเพื่อขยายระยะเวลาตามที่กำหนดไว้ในประกาศฉบับนี้หรือเมื่อเลขาธิการเห็นสมควรเลขาธิการอาจมีคำสั่งขยายระยะเวลาตามที่กำหนดไว้ก่อนสิ้นระยะเวลานั้นได้แต่การขยายระยะเวลาเช่นว่านี้ให้พึงทำได้ต่อเมื่อมีพฤติการณ์พิเศษหรือมีเหตุจำเป็นและผู้ผลิต ผู้ว่าจ้างผลิต ผู้นำเข้ามาในราชอาณาจักรเพื่อจำหน่ายผู้แทนจำหน่ายแต่ผู้เดียวของผู้ผลิตหรือผู้นำเข้ามาในราชอาณาจักรได้มีคำร้องขอหรือเลขาธิการได้มีคำสั่งก่อนสิ้นระยะเวลานั้นเว้นแต่ในกรณีที่มีเหตุสุดวิสัยประกาศ ณ วันที่ ๒๕มกราคม พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการกลางว่าด้วยราคาสินค้าและบริการปริยานุช/จัดทำ๒๓ กุมภาพันธ์๒๕๕๙กัญฑรัตน์/ตรวจ๒๙ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๔๕ ง/หน้า ๑๑๑/๑๘ กุมภาพันธ์ ๒๕๕๙